สคร.มาเอง! เปิดช่อง TMB-KTB ควบรวมหลังหารือ 2 แบงก์-ย้ำ “คลัง” ไม่ได้สั่ง!!
สคร.มาเอง! เปิดช่อง TMB-KTB ควบรวมหลังหารือ 2 แบงก์-ย้ำ "คลัง" ไม่ได้สั่ง!!
31 ต.ค. 2561

นายประภาศ คงเอียด ผู้อำนวยการ สำนักงานคณะกรรมการนโยบายรัฐวิสาหกิจ (สคร.) เปิดเผยถึงกรณีข่าวธนาคารกรุงไทย จำกัด (มหาชน) หรือ KTB มีแผนจะควบรวมกิจการกับธนาคารทหารไทย จำกัด (มหาชน) หรือ TMB ว่า ประเด็นดังกล่าวไม่ได้เป็นคำสั่งจากกระทรวงการคลังที่ให้ทั้ง 2 หน่วยงานควบรวมกิจการกัน แต่ยอมรับว่าไม่ได้มีการปิดกั้นหากจะมีการควบรวมกิจการ
โดยที่ผ่านมาได้หารือกับทั้ง 2 หน่วยงานว่า หากมีความเหมาะสมในการบริหารงานก็สามารถที่จะรวมกันได้ แต่ทั้งนี้ต้องขึ้นอยู่กับความเหมาะสมในหลายด้าน
“กระทรวงการคลังไม่ได้สั่งว่าจะต้องไปควบรวมกัน หรือมีดำริออกมา แต่เราได้พูดคุยกันว่า หากจะทำสามารถทำได้ ไม่ได้ปิดกั้น โดยหากไปศึกษาแผน หรือรายละเอียดให้ชัดเจนก่อนที่จะเสนอมาได้ และไม่จำเป็นว่าจะต้องเป็นธนาคารกรุงไทยกับทหารไทยเท่านั้น จะเป็นธนาคารไหนได้หมด” นายประภาศ กล่าว